**Ministru kabineta rīkojuma projekta „Par daļu no valsts īpašuma objekta Ezermalu ielā 6, Rīgā nodošanu privatizācijai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – likums) 12.panta pirmā daļa nosaka, ka jebkura fiziska un juridiska persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta nodošanu privatizācijai, uz kuru attiecināms likums.  Saskaņā ar likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojumu projektu par valsts īpašuma objektu nodošanu privatizācijai. Sagatavoto Ministru kabineta rīkojuma projektu iesniedz Ekonomikas ministrijai.  Ekonomikas ministrija, atbilstoši Ministru kabineta 2009.gada 7.aprīļa noteikumiem Nr.300 “Ministru kabineta kārtības rullis”, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.  Pamatojoties uz likuma 12.panta pirmo, ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par valsts īpašuma objektu nodošanu privatizācijai vai atteikumu nodot privatizācijai, iespējams vienlaicīgi nosakot atsevišķus valsts īpašuma objekta privatizācijas nosacījumus.  Saskaņā ar Pabeigšanas likuma 6.panta otro daļu Ministru kabinets likuma „Par valsts un pašvaldību īpašuma objektu privatizāciju” 12.panta ceturtajā daļā, 31.panta trešajā daļā un 66.pantā minēto lēmumu par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai vai pamatotu atteikumu par privatizācijas ierosinājuma noraidīšanu. Savukārt no šī panta trešās daļas izriet, ka Ministru kabinets lemjot par valsts īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts komercdarbības veikšanai saskaņā ar Valsts pārvaldes iekārtas likumu.  Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to jāizskata iestādei atbilstoši savai kompetencei.  Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrētu valsts īpašuma objektu nodošanu privatizācijai vai atteikumu nodot privatizācijai, kas izstrādāts pamatojoties uz privatizācijas ierosinājumiem, iesniegšanu Ministru kabinetam izlemšanai.  Ministru kabinetam, lemjot par konkrēta valsts īpašuma objekta nodošanu privatizācijai, ir jāvērtē vai attiecīgais valsts īpašuma objekts ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likuma 88.panta pirmās daļas nosacījumiem. |
| 2. | Pašreizējā situācija un problēmas | **1. Nekustamā īpašuma sastāvs**  Nekustamais īpašums (nekustamā īpašuma kadastra Nr.0100 085 0021) Ezermalas ielā 6, Rīgā saskaņā ar Nekustamā īpašuma valsts kadastra informācijas sistēmas datiem (turpmāk - Kadastrs) sastāv no zemesgabala 14,5872 ha (zemes vienības kadastra apzīmējums 0100 085 0021) platībā un 18 būvēm (būvju kadastra apzīmējumi 0100 085 0021 001, 0100 085 0021 002, 0100 085 0021 003, 0100 085 0021 007, 0100 085 0021 008, 0100 085 0021 010, 0100 085 0021 011, 0100 085 0021 012, 0100 085 0021 013, 0100 085 0021 014, 0100 085 0021 017, 0100 085 0021 018, 0100 085 0021 019, 0100 085 0021 020, 0100 085 0021 021, 0100 085 0021 022, 0100 085 0021 023, 0100 085 0021 024).  **2. Īpašuma tiesības**  Nekustamais īpašums (nekustamā īpašuma kadastra Nr. 0100 085 0021) Ezermalas ielā 6 ir ierakstīts Rīgas pilsētas zemesgrāmatas nodalījumā Nr. 21900 uz valsts vārda Izglītības un zinātnes ministrijas personā.  **4. Privatizācijas ierosinātājs –**  1.Sabiedrība ar ierobežotu atbildību *„Vajag Auto”.* Ierosinājums par nekustamā īpašuma Ezermalas ielā 6, Rīgā nodošanu privatizācijai Privatizācijas aģentūrā tika saņemts 2006.gada 28.augustā un reģistrēts Privatizācijas ierosinājumu reģistrā ar Nr. 1.326.  2.Sabiedrība ar ierobežotu atbildību *„Fonons”.* Ierosinājumi par būvju (būvju kadastra apzīmējumi 0100 085 0021 018 un 0100 085 0021 019) Ezermalas ielā 6, Rīgā nodošanu privatizācijai Privatizācijas aģentūrā saņemti 2006.gada 10.augustā un reģistrēti Privatizācijas ierosinājumu reģistrā ar Nr. 1.192 un Nr. 1.194.  3.Sabiedrība ar ierobežotu atbildību *„Zenga grupa”.* Ierosinājums par 3 stāvu administratīvās ēkas (būves kadastra apzīmējums 0100 085 0021 003) Ezermalas iela 6, Rīgā nodošanu privatizācijai Privatizācijas aģentūrā saņemts 2006.gada 23.augustā un reģistrēts Privatizācijas ierosinājumu reģistrā ar Nr. 1.258.  4.Sabiedrība ar ierobežotu atbildību „*BMS tehnoloģija”*. Ierosinājumi par būvju (būvju kadastra apzīmējumi 0100 085 0021 018 un 0100 085 0021 019) ezermalas ielā 6, Rīgā nodošanu privatizācijai Privatizācijas aģentūrā saņemti 2006.gada 4.sepembrī un reģistrēti Privatizācijas ierosinājumu reģistrā ar Nr. 1.539 un Nr. 1.540.  **5. Nekustamā īpašuma valdītājs**  Izglītības un zinātnes ministrija.  **6. Noma**  Nekustamais īpašums iznomāts sabiedrībai ar ierobežotu atbildību „Studentu Centrs” (Reģ. Nr. 40003709050), Rīgas pilsētas Ziemeļu rajona tiesā 2010.gada 24.augustā iesniegts prasības pieteikums pret sabiedrību ar ierobežotu atbildību „Studentu Centrs” par nomas līguma atzīšanu par izbeigtu, par izlikšanu no valsts nekustamā īpašuma Ezermalas ielā 6, Rīgā, un ieraksta par nomas tiesību dzēšanu no Rīgas pilsētas zemesgrāmatas nodalījuma.  Izglītības un zinātnes ministrija noslēgusi nomas līgumus par valsts īpašuma objekta atsevišķu daļu nomu:  1. 2012.gada 11. Jūnija nomas līgumi Nr. 1-29/16 un Nr. 1-29/15 ar sabiedrību ar ierobežotu atbildību „Šķilbe –CHG”. Nomas līgums spēkā līdz 2013.gada 10.jūnijam;  2. 2012.gada 21.jūnija nomas līgums Nr. 1-29/17 ar sabiedrību ar sabiedrību ar ierobežotu atbildību „Young Teritories” spēkā līdz 2013.gada 17.jūnijam;  3. 2012.gada 8.marta nomas līgums Nr. 1-29/4 ar sabiedrību ar ierobežotu atbildību „Jaks V” spēkā līdz 2013.gada 28.februārim;  4. 2012.gada 26.marta nomas līgumi Nr. 1-29/7 un Nr. 1-29/6 ar sabiedrību ar ierobežotu atbildību „Zini Auto”;  5. 2011.gada 4.novembra nomas līgumi Nr. 1-29/30 un Nr. 1-29/29 ar sabiedrību ar ierobežotu atbildību „Zenga Grupa” spēkā līdz 2013.gada 1.aprīlim;  6. 2011.gada 23.novembra nomas līgumi Nr. 1-29/32 un Nr. 1-29/31 ar sabiedrību ar ierobežotu atbildību „Tehagroserviss” spēkā līdz 2014.gada 15.oktobrim;  7. 2011.gada 22.decembra nomas līgumi Nr. 1-29/37 un Nr. 1-29/36. Spēkā līdz 2012.gada 31.decembrim, un 2012.gada 22.oktobra nomas līgumi Nr. 1-29/24 un 1-29/25, spēkā līdz 2013.gada 30.septembrim, ar sabiedrību ar ierobežotu atbildību „Fonons”;  8. 2012.gada 1.jūnija nomas līgumi Nr. 1-29/10 un Nr. 1-29/11 ar sabiedrību ar ierobežotu atbildību „MDT Baltic” spēkā līdz 2013.gada 31.maijam;  9. 2012.gada 1.jūnija nomas līgumi Nr. 1-29/12 un Nr. 1-29/13 ar sabiedrību ar ierobežotu atbildību „Alex Printing Office” spēkā līdz 2013.gada 31.maijam;  10. 2012.gada 22.oktobra nomas līgumi Nr. 1-29/23 un Nr. 1-29/22 ar sabiedrību ar ierobežotu atbildību „Velmars” spēkā līdz 2013.gada 30.septembrim.  **7. Pirmpirkuma tiesības**  Nav. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojums paredz nodot privatizācijai daļu no valsts īpašumā esošu nekustamo īpašumu Ezermalas ielā 6, Rīgā (nekustamā īpašuma kadastra Nr. 0100 0850 021) – 12 būves (būvju kadastra apzīmējumi 0100 085 0021 001, 0100 085 0021 002, 0100 085 0021 003, 0100 085 0021 007, 0100 085 0021 008, 0100 085 0021 018, 0100 085 0021 019, 0100 085 0021 020, 0100 085 0021 021, 0100 085 0021 022, 0100 085 0021 023, 0100 085 0021 024) un tai piekrītošo zemes vienība Ezermalas ielā 6, Rīgā (turpmāk kopā – valsts īpašuma objekts).  Tāpat rīkojuma projekts paredz uzdevumu Izglītības un zinātnes ministrijai veikt nepieciešamās darbības, lai no nekustamā īpašuma (nekustamā īpašuma kadastra Nr. 0100 085 0021) Ezermalas ielā 6, Rīgā, tiktu atdalīts valsts īpašuma objekts. Minētie darbi tiks finansēti no Privatizācijas aģentūras rezerves fonda līdzekļiem. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība skar Ministru kabineta tiesības pieņemt lēmumu nodot privatizācijai valsts īpašuma objektu, pamatojoties uz likuma „Par valsts un pašvaldību īpašuma objektu privatizāciju” 12.panta ceturto un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otro daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Ministru kabineta komitejas 2013.gada 28.janvāra sēdē (prot. 4. 1.§) tika skatīts un atbalstīts Aizsardzības ministrijas sagatavotais Ministru kabineta rīkojuma projekts "Par atteikumu nodot privatizācijai daļu no nekustamā īpašuma Ezermalas ielā 6, Rīgā", kas paredz atteikt nodot privatizācijai daļu no nekustamā īpašuma (nekustamā īpašuma kadastra Nr. 0100 085 0021) Ezermalas ielā 6, Rīgā - 6 būves (kadastra apzīmējumi 0100 085 0021 010, 0100 085 0021 011, 0100 085 0021 012, 0100 085 0021 013, 0100 085 0021 014, 0100 085 0021 017) un tām piekrītošo zemes vienību. |

**Anotācijas II, III, V, VI sadaļa** – projekts šīs jomas neskar.

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| |  |  |  | | --- | --- | --- | | 1. | Nepieciešamie saistītie tiesību aktu projekti | Atbilstoši Ministru kabineta 2011.gada 8.februāra rīkojumam Nr. 51 „Par valsts nekustamā īpašuma Ezermalas ielā 6, Rīgā, nodošanu Aizsardzības ministrijas valdījumā” (turpmāk – rīkojums Nr.51) 1.punktam Izglītības un zinātnes ministrijai bija jānodod Aizsardzības ministrijai valdījumā nekustamais īpašums (nekustamā īpašuma kadastra Nr. 0100 085 0021) Ezermalas ielā 6, Rīgā. Šī rīkojuma 2.punkts noteica uzdevumu Aizsardzības ministrijai, pēc nekustamā īpašuma pārņemšanas valdījumā, ierakstīt to zemesgrāmatā uz valsts vārda Aizsardzības ministrijas personā. Saskaņā ar ministriju sniegto informāciju, rīkojums Nr.51 nav izpildīts un attiecīgi nekustamo īpašumu (nekustamā īpašuma kadastra Nr. 0100 085 0021) Ezermalas ielā 6, Rīgā Aizsardzības ministrija nav pārņēmusi valdījumā, jo tās funkciju izpildei ir nepieciešama tikai daļa no minētā īpašuma, t.i. 6 būves (kadastra apzīmējumi 0100 085 0021 010, 0100 085 0021 011, 0100 085 0021 012, 0100 085 0021 013, 0100 085 0021 014, 0100 085 0021 017) un tām piekrītošā zemes vienība. Līdz ar to, ar rīkojuma projektu paredzēts atzīt par spēku zaudējušu rīkojums Nr. 51. Attiecīgi pēc rīkojuma projekta pieņemšanas, Aizsardzības ministrijai būtu jāsagatavo un noteiktā kārtībā jāiesniedz izskatīšanai Ministru kabinetā Ministru kabineta rīkojuma projekts par daļu no nekustamā īpašuma (nekustamā īpašuma kadastra Nr. 0100 085 0021) Ezermalas ielā 6, Rīgā - 6 būvēm (kadastra apzīmējumi 0100 085 0021 010, 0100 085 0021 011, 0100 085 0021 012, 0100 085 0021 013, 0100 085 0021 014, 0100 085 0021 017) un tām piekrītošo zemes vienību, pārņemšanu savā valdījumā no Izglītības zinātnes ministrijas. | | | |
| |  |  |  | | --- | --- | --- | | 2. | Cita informācija | Nav | | | |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Privatizācijas aģentūra un Izglītības un zinātnes ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | . |

**Ekonomikas ministrs D.Pavļuts**

**Vīza: Valsts sekretāra**

**pienākumu izpildītājs,**

**valsts sekretāra vietnieks A.Liepiņš**

29.01.2013. 16:39

1 712

Dreija

67013163, Linda.Dreija@em.gov.lv